మహాసముద్రం
మహా సముద్రం లేదా మహాసాగరం ("Ocean"), భూగోళం యొక్క జలావరణంలో ప్రధాన భాగం. ఉప్పు నీటితో నిండిన ఈ మహా సముద్రాలు భూమి ఉపరితలము పై 71% పైగా విస్తరించి ఉన్నాయి. వీటి మొత్తం వైశాల్యం 36.1 కోట్ల చదరపు కిలో మీటర్లు. ప్రపంచం సముద్ర జలాలలో దాదాపు సగ భాగము 3,000 మీటర్లు (9,800 అడుగులు) ఫైగా లోతైనవి. సరాసరి మహాసముద్రాల 'సెలైనిటీ' (ఉప్పదనం) దాదాపు మిలియనుకు 35 వంతులు (3.5%). దాదాపు అన్ని సముద్ర జలాల సెలైనిటీ మిలియనుకు 31 నుండి 38 వంతులు ఉంటుంది. మహాసాగరాలన్నీ కలిసి ఉన్నా గాని వ్యావహారికంగా ఐదు వేరు వేరు మహాసాగరాలుగా గుర్తిస్తారు. అవి పసిఫిక్ మహాసముద్రం, అట్లాంటిక్ మహాసముద్రం, హిందూ మహాసముద్రం, ఆర్కిటిక్ మహాసముద్రం మరియు దక్షిణ మహాసముద్రం.
భూతాపం యొక్క ప్రభావాలు
మధ్య, దక్షిణ, తూర్పు మరియు ఆగ్నేయ ఆసియా ప్రధాన భూభాగాల్లో అనేక పెద్దనదులకు ప్రధాన పొడికాలాలలో నీటివనరుగా హిందూ కుష్ మరియు హిమాలయాల హిమానీనదాల కరుగుదల నీరు ప్రత్యేక ప్రాముఖ్యత కలిగింది. పెరిగిన కరుగుదల చాలా దశాబ్దాలపాటు మంచి ప్రవాహాలకు కారణం అవుతుంది, దాని తరువాత వనరులుగా ఉన్న ఈ హిమానీనదాలు తరిగిపోవడం వలన "భూగోళంపై అత్యధిక జనాభా కలిగిన ప్రదేశాలలో కొన్ని ప్రాంతాలు 'నీటి లేమిని' ఎదుర్కుంటాయి. టిబెటన్ పీఠభూమి ప్రపంచంలో మూడవ అతిపెద్ద మంచు సంగ్రహంగా ఉంది.చైనాలోని మిగిలిన ప్రాంతాలకంటే అక్కడి ఉష్ణోగ్రతలు నాలుగురెట్లు ఎక్కువగా పెరుగుతున్నాయి, మరియు ప్రపంచంలోని మిగిలిన అన్నిప్రాంతాల కంటే హిమానీనదాల తిరోగమనం ఎక్కువవేగంతో ఉంది.